Komission asetus (EY) N:o 2206/2003, annettu 17 päivänä joulukuuta 2003, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Thüringer Leberwurst, Thüringer Rotwurst, Thüringer Rostbratwurst)



Virallinen lehti nro L 330 , 18/12/2003 s. 0013 - 0014



Komission asetus (EY) N:o 2206/2003, annettu 17 päivänä joulukuuta 2003, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Thüringer Leberwurst, Thüringer Rotwurst, Thüringer Rostbratwurst) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Saksa on toimittanut komissiolle asetuksen (ETY) N:o 2081/92 5 artiklan mukaisesti maantieteellistä merkintää koskevat rekisteröintihakemukset nimityksille Thüringer Leberwurst, Thüringer Rotwurst ja Thüringer Rostbratwurst. (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset ja että niissä on kaikki sen 4 artiklassa edellytetyt tiedot. (3) Komissio sai tämän asetuksen liitteessä olevien nimitysten osalta yhden asetuksen (ETY) N:o 2081/92 7 artiklan mukaisen vastaväitteen sen jälkeen, kun ne julkaistiin mainitun asetuksen 6 artiklan 2 kohdan mukaisesti(3) Euroopan unionin virallisessa lehdessä, mutta vastaväite kumottiin myöhemmin. (4) Tämän vuoksi nimitykset olisi lisättävä suojattujen alkuperänimitysten ja suojattujen maantieteellisten merkintöjen rekisteriin, ja niitä olisi näin ollen pidettävä suojattuina maantieteellisinä merkintöinä koko yhteisössä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 2054/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä olevilla nimityksillä, ja kirjataan nämä nimitykset suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdassa säädettyinä suojattuina maantieteellisinä merkintöinä (SMM). 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 122, 16.5.2003, s. 1. (3) EYVL C 114, 15.5.2002, s. 10 (Thüringer Leberwurst). EYVL C 114, 15.5.2002, s. 12 (Thüringer Rotwurst). EYVL C 114, 15.5.2002, s. 14 (Thüringer Rostbratwurst). (4) EYVL L 327, 18.12.1996, s. 11. (5) EUVL L 305, 22.11.2003, s. 5. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Lihavalmisteet SAKSA Thüringer Leberwurst (SMM) Thüringer Rotwurst (SMM) Thüringer Rostbratwurst (SMM)